नामवरजी ने मार्क्‍सवाद की कठि‍न परीक्षा की घड़ी में भी राष्‍ट्रवाद का पल्‍लू नहीं पकडा। संभवत: वे आजादी के बाद के ऐसे एकमात्र आलोचक हैं जि‍नके यहां राष्‍ट्रवाद एकदम नजर नहीं आता। हि‍न्‍दी का लेखक सबसे पहले राष्‍ट्रवादी होता है बाद में कुछ और होता है। हि‍न्‍दी में राष्‍ट्रवादरहि‍त आलोचक की पहचान के वे आदर्श पुरूष हैं। उल्‍लेखनीय है उनके गुरूवर हजारीप्रसाद द्वि‍वेदी और मार्क्‍सवादी रामवि‍लास शर्मा में भी राष्‍ट्रवाद है। नामवरजी ने राष्‍ट्रवाद को अपने नजरि‍ए से कैसे नि‍काल दि‍या यह स्‍वयं में अध्‍ययन का रोचक वि‍षय है।